
Vlada Kosova je od Grupe Svetske banke dobila 14,3 miliona evra za finansiranje Projekta: Konkurentnost i spremnost za izvoz (CERP). Podkomponenta 1.2 CERP-a - Podrška preduzećima u poboljšanju kvaliteta proizvoda i spremnosti za izvoz -  uključuje 2,8 miliona evra sredstava za program grantova sa učešćem (MGP). Cilj MGP-a je podrška malim i srednjim preduzećima (MSP) sa izvoznim potencijalom (i) da ispune zahteve za primenu standarda i usklađenosti proizvoda koji su potrebni za izvozna tržišta, (ii) povećaju kapacitete za spremnost izvoza i (iii) pristupe uslugama za razvoj poslovanja.
Programom grantova sa učešćem će upravljati i sprovoditi Kosovska agencija za investicije i podršku preduzećima (KIESA) u okviru Ministarstva trgovine i industrije (MTI). KIESA će osnovati Jedinicu za upravljanje grantovima, koja će biti odgovorna za upravljanje, sprovođenje i nadzor MGP-a. Ova jedinica će potencijalnim podnosiocima pružiti relevantne informacije o načelima sprovođenja Programa grantova sa učešćem, procedurama za prijavu, kriterijumima za izbor; uslovima finansiranja i praćenja i evaluacije (PiE).
Ključni cilj ovog zadatka je pomaganje KIESA-i u upravljanju procesom praćenja i evaluacije podkomponente CERP-a Program grantova sa učešćem. 

Dužnosti i odgovornosti:
Službenik za podršku i informisanje (SOO), pod nadzorom menadžera Programa za grantove sa učešćem, upravlja promocijom MGP-a i pruža podršku MGP timu da sprovede sve aktivnosti potrebne za postizanje ciljeva MGP komponente u skladu sa Dokumentom o proceni projekta (PAD), Operativnim priručnikom za projekat (POM), Priručnikom za grantove i kosovskim zakonodavstvom. Generalno, specifični zadaci koje treba preduzeti konsultant će uključivati, ali se neće ograničavati na sledeće aktivnosti:
· Izrada odgovarajućeg okvira za informisanje MSP-ova, osiguravajući da je velika većina njih upoznata sa Programom grantova sa učešćem
· Planiranje i sprovođenje izrade i primene komunikacionih strategija i planova diseminacije kako bi se održale povoljne percepcije MSP-ova i zainteresovanih strana u pogledu Programa grantova sa učešćem
· Pružanje podrške MSP-ovima od prvobitnog poziva za podnošenje predloga, a posebno tokom procesa prijave uključujući ali ne ograničavajući se na: pružanje razjašnjenja, pojedinačnih konsultacija itd.
· Planiranje i podrška u svim fazama procesa prijave, uključujući podnošenje, proveru podobnosti, odlučivanje i davanje povratnih i potrebnih informacija podnosiocima.
· Promovisanje programa među različitim zainteresovanim stranama, uključujući sektor privatnih preduzeća, javni sektor, pružaoce usluga, agencije vlade itd. 
· Organizacija javnih nastupa, letaka, predavanja ili eksponata za klijente kako bi se povećala svest o proizvodima i uslugama i promovisala dobra volja
· Direktna saradnja i koordinacija komunikacije sa KIESA-om, menadžerom Programa grantova sa učešćem i koordinatorom Jedinice za sprovođenje projekta (JSP).
· Aktivna komunikacija i koordinacija sa drugim relevantnim agencijama
· Organizacija relevantnih događaja i radionica u cilju vidljivosti
· Priprema i podnošenje periodičnih izveštaja o napretku, uključujući mesečne, kvartalne i godišnje izveštaje
· Vršenje drugih dužnosti koje su potrebne za efikasno sprovođenje programa.
· Izveštavanje menadžera grantova, direktora KIESA-e i generalnog sekretara MTI-a.
· Dužnosti u skladu sa Priručnikom o grantovima

TRAJANJE I RASPORED ISPLATE 
Konsultant će raditi puno radno vreme. Ugovor će biti sklopljen na tri (3) godine.
Trajanje ugovora će biti predmet zadovoljavajućeg učinka dogovorenog tokom zvanične planirane evaluacije na kraju svake godine. KIESA ili konsultant može otkazati ugovor o pružanju konsultantskih usluga tako što će poslati obaveštenje najmanje 30 dana unapred. Konsultant će voditi tačnu evidenciju svog vremena provedenog na Projektu kao i evidenciju o svojim troškovima (kako je dogovoreno u ugovoru). KIESA će obezbediti kancelarijski prostor i opremu neophodnu za obavljanje zadataka.

KVALIFIKACIJE

· Diploma osnovnih studija novinarstva, društvenih nauka ili drugih relevantnih oblasti
· Najmanje tri (3) godine iskustva u radu sa privatnim ili javnim institucijama
· Iskustvo i/ili sposobnost rada sa medijima, medijsko pokrivanje, poznavanje mreža društvenih medija i marketinga
· [bookmark: _Hlk520862206]Poželjno iskustvo u radu sa startup-ovima/MSP-ovima i programima za dodelu grantova. 
· Sposobnost rada u raznovrsnim timovima i u kratkim rokovima za izvršenje zadataka
· Osnovno poznavanje međunarodnih organizacija je dodatna prednost
· Odlične organizacione i sposobnosti upravljanja projektom
· Odlične usmene i pisane analitičke i komunikacione veštine na albanskom i engleskom jeziku (poželjno i na srpskom).
· Računarska pismenost i poznavanje društvenih mreža, odlično poznavanje MS Office-a i interneta.
· Sposobnost putovanja širom Kosova.

Pažnja zainteresovanih konsultanata se skreće na stav 1.9 Priručnika Svetske banke: Odabir i zapošljavanje konsultanata (u okviru IBRD zajmova  i IDA kredita i grantova) od strane zajmoprimaca iz januara 2011. koji je revidiran u julu 2014 („Priručnik za konsultante“), a kojim se uspostavlja politika Svetske banke o sukobu interesa.
Konsultant će biti izabran u skladu sa Odeljkom V, Izbor individualnih konsultanata kako je navedeno u Priručniku za konsultante.
Zainteresovani individualni konsultanti mogu dobiti dodatne informacije na dole navedenoj adresi tokom radnog vremena: 08-16h (od ponedeljka do petka).
Izražavanje interesa mora biti dostavljeno u pisanom obliku ili putem e-mail-a, na adresu navedenu u nastavku do; 27. avgusta 2018.
Ministarstvo trgovine i industrije

